विशेष गरी बालबालिकामा मद्यपान, धूमपानजस्ता लागूपदार्थजन्य नशालु पदार्थको सेवन गर्नुको प्रमुख कारण अनिद्रा, थकान, तनाव, पीडा, दुखाइलाई कम गर्न लिने गरेको अध्ययनले देखाएको छ । त्यसो त देखासिकीमा लागेर दुव्र्यसनी बन्नेको संख्या पनि कम छैन । विशेष, तराईका जिल्लाहरुमा हालै आएर यस्ता लागूपदार्थ दुव्र्यसनीको संख्या अत्यधिक मात्रामा बढेको पाइन्छ । एक सर्वेक्षणअनुसार, नेपालमा कडा लागूपदार्थको सेवनकर्ताको संख्या १ लाख ३० हजारभन्दा बढी रहेको देखिन्छ । कुनै–कुनै संस्थाले यो संख्या २ लाखभन्दा बढी रहेको बताउँछन् । गृह मन्त्रलयको तथ्यांकमा भने करिब ४६ हजार रहेको देखिन्छ । यसमा सबैभन्दा बढी राजधानीमा दुई तिहाइ र त्यसपछि तराईका केही स्थानहरु झापा, चितवन, विराटनगर, वीरगन्ज, धरान, बुटवल, नेपालगन्ज रहेका छन् । लागूपदार्थको बढी सेवन गर्नेमा १३ देखि २० वर्षका किशोरकिशोरी धेरै छन् ।
